iraklixyz/georgian-wikipedia-cleaned huggingface dataset:
კინტორე

კინტორე — ქალაქი ცენტრალურ ავსტრალიაში, ჩრდილოეთი ტერიტორიის შტატში, ალის-სპრინგსის რეგიონის მაკდონელის საგრაფოში. 2011 წლის აღწერის მონაცემებით ქალაქის მოსახლეობა შეადგენს 454 ადამიანს. რეგიონის ადმინისტრაციული ცენტრიდან, ქალაქ ალის-სპრინგსიდან კინტორე 521 კილომეტრითაა დაშორებული. რამდენიმე კილომეტრში მდებარეობს ჩრდილოეთი ტერიტორიის და დასავლეთი ავსტრალიის ოფიციალური საზღვარი.
ემიგრაცია

ემიგრაცია — პოლიტიკური, ეკონომიკური ან პირადი მიზეზებით უცხო ქვეყანაში მცირე ხნით ან მუდმივად საცხოვრებლად წასვლა. პოლიტიკური მიზეზებით ემიგრაცია, როგორც წესი, რეპრესული რეჟიმის თანმხლები მოვლენაა, როდესაც რეპრესიის შიში ან გაბატონებული რეჟიმისათვის ლოიალობის გამოცხადების აუცილებლობა მოქალაქეებს აიძულებს უცხო ქვეყანას შეაფარონ თავი. ეკონომიკური მიზეზებით ემიგრაცია საბაზრო ეკონომიკის ქვეყნებისათვისაა დამახასიათებელი. კაპიტალიზმის ეპოქაში, მას შემდეგ რაც სამუშაო ძალამ საქონლის სახე შეიძინა, კაპიტალის სხვა ფორმების მსგავსად, მუშახელი ერთი ქვეყნიდან მეორეში შედარებით თავისუფლად გადაადგილდება.

ემიგრანტთა საერთო რაოდენობა დედამიწის მოსახლეობის დაახლოებით 3,2 %-ს შეადგენს.
ჯიჯეთი

ჯიჯეთი (ყოფილი ჯავახეთი) — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ქართლის ქედის აღმოსავლეთ კალთაზე, მდინარე ქუსნოს (ივრის სისტემა) მარჯვენა მხარეს, ზღვის დონიდან 1320 მეტრზე. თიანეთიდან დაშორებულია 11 კილომეტრით. სოფლის ახლოს დგას დარბაზული, გალავანშემოვლებული, სვეტიცხოვლის სახელობის ეკლესია (შუა საუკუნეების), რომლის გარშემო მრავალი აკლდამაა.

დემოგრაფია
2014 წლის აღწერის მონაცემებით სოფელში ცხოვრობს 101 ადამიანი.
ხოფცა

ხოფცა (ყოფილი უშიკიაანები) — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ქართლის ქედის დასავლეთ კალთაზე, მდინარე ქუსნოს (ივრის სისტემა) მარჯვენა ნაპირას, ზღვის დონიდან 1140 მეტრზე. თიანეთიდან დაშორებულია 9,5 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 37 ადამიანი.
ქვემო შარახევი

ქვემო შარახევი (ყოფილი თორელაანთკარი) — სოფელი აღმოსავლეთ საქართველოში, თიანეთის მუნიციპალიტეტის ზარიძეების ადმინისტრაციულ ერთეულში (მცხეთა-მთიანეთის მხარე).

მდებარეობს ქართლის ქედის აღმოსავლეთ კალთაზე, მდინარე შარახევის (ფშავის არაგვის მარცხენა შენაკადი) მარცხენა ნაპირას, ზღვის დონიდან 1250 მეტრზე. თიანეთიდან დაშორებულია 25 კილომეტრით. სოფლების — ზემო და ქვემო შარახევის — ძველი საერთო სახელწოდებაა შარახევი. სოფელი საუკუნის ნახევარში დასახლდა ფშაველებით.

დემოგრაფია
2014 წლის აღწერის მონაცემებით სოფელში ცხოვრობს 19 ადამიანი.
საკრეჭიო

საკრეჭიო — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს მდინარე ქუსნოს (ივრის სისტემა) მარცხენა მაპირზე, ზღვის დონიდან 1200 მეტრზე. თიანეთიდან დაშორებულია 7 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 86 ადამიანი.
ლახატო

ლახატო — ნასოფლარი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ქართლის ქედის დასავლეთ კალთაზე, მდინარე ლახატოურაზე (ფშავის არაგვის აუზი) ნაპირზე, ზღვის დონიდან 1320 მეტრზე. თიანეთიდან დაშორებულია 30 კილომეტრით.

ისტორია
ლახატო მოხსენიებულია ერეკლე -ის ძის გიორგის 1788 წლის სამართლის წიგნში.

დემოგრაფია
2014 წლის აღწერის მონაცემებით სოფელში არავინ ცხოვრობს.
ივლიანთგორი

ივლიანთგორი — ნასოფლარი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ლიშოს მთის სამხრეთ-დასავლეთით, მდინარე ქუსნოს (ივრის აუზი) მარჯვენა ნაპირზე, ზღვის დონიდან 1200 მეტრზე. თიანეთიდან დაშორებულია 12 კილომეტრით.

დემოგრაფია
2014 წლის აღწერის მონაცემებით სოფელში არავინ ცხოვრობს.
იარაჯულები (თიანეთის მუნიციპალიტეტი)

იარაჯულები — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ქართლის ქედის აღმოსავლეთ კალთაზე, მდინარე ქუსნოს მარჯვენა ნაპირას, ზღვის დონიდან 1200 მეტრზე. თიანეთიდან დაშორებულია 8 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 123 ადამიანი.
ლორდ-ჰაუ

ლორდ-ჰაუ — პატარა, ვულკანური, ბუმერანგის ფორმის კუნძული ტასმანიის ზღვაში, ავსტრალიის კონტინენტიდან აღმოსავლეთით, 600 კმ-ის დაშორებით. მდებარეობს ავსტრალიის კონტინენტურ სანაპიროსა და მისსავე კუთვნილ კუნძულ ნორფოლკს შორის დაახლოებით შუაში, ავსტრალიის ქალაქ სიდნეიდან ჩრდილო-აღმოსავლეთით 770 კმ-ზე და კუნძულ ახალი კალედონიიდან (საფრანგეთის ზღვისიქითა ტერიტორია) სამხრეთ-დასავლეთით დაახლოებით 1200 კმ-ზე. ეკუთვნის ავსტრალიის შტატ ახალ სამხრეთ უელსს და აქვს შიდა თვითმმართველობის სტატუსი.

კუნძულის ფართობი შეადგენს 14,55 კმ²-ს, ხოლო ადგილობრივი მოსახლეობის რაოდენობაა — 347 კაცი (2006). ასევე კუნძულზე ნებადართულია იმავდროულად იმყოფებოდეს კიდევ 400 ტურისტი.

გეოგრაფია
კუნძულ ლორდ-ჰაუს ასაკი — დაახლოებით 20 მილიონი წელია, რითაც იგი ერთ-ერთი უძველესი ვულკანური კუნძულია წყნარ ოკეანეში. კუნძულის ჩრდილოეთ და სამხრეთ ნაწილებს აქვთ ვულკანური წარმოშობა, ხოლო ცენტრალური ნაწილი შედგება მარჯნისა და ქვიშის ნარევისაგან. აქედან გამომდინარე, ლორდ-ჰაუ წარმოიშვა ორი ვულკანური კუნძულის შეერთებისაგან. კუნძული გადაჭიმულია ჩრდილოეთიდან სამხრეთისაკენ 10 კმ-ზე, მისი სიგანეა — დაახლოებით 2 კმ. ტერიტორიის ჩრდილოეთი ნაწილი ძირითადად მთაგორიანი და გორაკებიანია (300 მ-მდე ზღვის დონიდან). ლორდ-ჰაუს სამხრეთი ნაწილი მდებარეობს ორი ბაზალტური სამთო მასივი — ლიდგბერდი (777 მ) და გუვერი (875 მ). მარჯნის გადაბმის ადგილი დაფარულია დიუნებით, რომლის სიმაღლეა 45 მ-მდე. ყურის მნიშვნელოვანი ნაწილი დაფარულია მარჯნის რიფებით. რიფებსა და ლორდ-ჰაუს სანაპიროს შორის იმყოფება მარჯნული წარმოშობის პატარა კუნძული რებიტი. ლორდ-ჰაუს სანაპირო წყლები — ყველაზე სამხრეთი წერტილია დედამიწაზე, სადაც არსებობს მარჯნის პოლიპების კოლონია.

ლორდ-ჰაუ მდებარეობს ტროპიკული და სუბტროპიკული კლიმატური სარტყლების საზღვარზე. კუნძულზე ტემპერატურული პირობები და მზის შუქის ნაკლებობა კრიტიკულია ხე-ტყის საფარის განვითარებისათვის სამხრეთ ნახევარსფეროში. კუნძულის მნიშვნელოვანი ნაწილი დაფარულია, როგორც ერთიარუსიანი, ასევე ორიარუსიანი ტროპიკული ტყეებით.

ლორდ-ჰაუდან სამხრეთ-აღმოსავლეთით 16-25 კმ-ში მდებარეობს პატარა კუნძული ბოლს-პირამიდი. მისი სიგრძეა — 200 მ, ყველაზე მაღალი წერტილია — 562 მ. ფართობი — 0,8 კმ². იგი ადმინისტრაციულად ეკუთვნის კუნძულ ლორდ-ჰაუს.

კლიმატი
ისტორია
კუნძული ლორდ-ჰაუ აღმოაჩინა 1788 წლის 17 თებერვალს ბრიტანულმა გემმა, რომელსაც მეთაურობდა ლეიტენანტი ლიდგბერდი. იგი მიცურავდა ავსტრალიიდან კუნძულ ნორფოლკისაკენ და იქ მიჰყავდა დაპატიმრებული დამნაშავენი. პირველი მოსახლენი კუნძულზე მივიდნენ ახალი ზელანდიიდან 1834 წელს. საუკუნის დასაწყისში გამოჩნდნენ პირველი ტურისტები.

კუნძული ბოლს-პირამიდიც ლორდ-ჰაუსთან ერთად იქნა აღმოჩენილი 1788 წელს.

ეკონომიკა
დღეისათვის ეკონომიკა დაფუძნებულია მთლიანად ტურიზმზე. ასევე ხდება ფართოდ გამოყენებადი დეკორატიული მცენარის — ენდემური პალმის -ს თესლის ექსპორტი.

გალერეა
ალაჭანი

ალაჭანი — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ტუშურების თემში. მდებარეობს მდინარე ქუსნოს მარცხენა ნაპირზე. ზღვის დონიდან 1140 მეტრზე, თიანეთიდან დაშორებულია 6 კილომეტრით.

ისტორია
სოფლის სახელწოდება ადამიანის საკუთარი სახელიდან - ალაჭადან უნდა მომდინარეობდეს. ალაჭანი შიომღვიმის მონასტრის საკუთრება ყოფილა. მონასტრისთვის იგი ვინმე ხახვლაის შეუწირავს. 1170 წელს, გიორგი -მ შიომღვიმის მონასტერს განუახლა სოფლის მფლობელობა.

დემოგრაფია
2014 წლის აღწერის მონაცემებით სოფელში ცხოვრობს 51 ადამიანი.
ახალსოფელი (თიანეთის მუნიციპალიტეტი)

ახალსოფელი — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში. მდებარეობს მდინარე საგამზე (ივრის მარცხენა შენაკადი). თემის ცენტრი (სოფლები: ახალსოფელი, გოჯიაანები, კაწალო, ჩაბანო, ჭიაურა და ხაიშო). ზღვის დონიდან 1160 მეტრზე, თიანეთიდან დაშორებულია 5 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 226 ადამიანი.
ბუჭყინტა

ბუჭყინტა — ნასოფლარი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ქართლის ქედის დასავლეთ კალთაზე, მდინარე შარახევის (ფშავის არაგვის მარცხენა შენაკადი) ზემო აუზში, ზღვის დონიდან 1480 მეტრზე. თიანეთიდან დაშორებულია 30 კილომეტრით.

დემოგრაფია
2014 წლის აღწერის მონაცემებით სოფელში არავინ ცხოვრობს.
პარაბოლა

პარაბოლა — კვეთის წირი, რომელიც მიიღება წრიული კონუსის რომელიმე მხები სიბრტყის პარალელური სიბრტყით გადაკვეთის შედეგად.

პარაბოლა შეიძლება განისაზღვროს აგრეთვე, როგორც გეომეტრიული ადგილი სიბრტყის იმ წერტილებისა, რომელთათვისაც მანძილი სიბრტყის მოცემულ წერტილამდე — პარაბოლის ფოკუსამდე — ტოლია მანძილისა რომელიმე წრფემდე — დირექტრისამდე წრფეს, რომელიც გადის ფოკუსზე დირექტრისის პერპენდიკულარულად და მიმართულია დირექტრისადან ფოკუსისაკენ, ეწოდება პარაბოლის ღერძი, ხოლო ღერძის პარაბოლასთან გადაკვეთის წერტილს — პარაბოლის წვერო. თუ ავირჩევთ კოორდინატთა სისტემას, მაშნ პარაბოლის განტოლება შემდეგნაირად გამოისახება:
^2=2,

სადაც არის მონაკვეთის სიგრძე. მას პარაბოლის პარამეტრს უწოდებენ. პარაბოლა მეორე რიგის წირია. =^2++ სამწევრის გრაფიკი წარმოადგენს პარაბოლას.
ბეწენწურები

ბეწენწურები — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ნაქალაქარის თემში. მდებარეობს ერწოს ქვაბულში, ზღვის დონიდან 1060 მეტრზე. თიანეთიდან დაშორებულია 34 კილომეტრით.

ისტორია
საისტორიო წერილობით წყაროებში ბეწენწურები საუკუნიდან მოიხსენიება. საუკუნეში კახთა მეფე თეიმურაზ -მა ყორჩიბაშ თამაზ აშტაკაშვილს სოფელში ადრე ნაწყალობევი ასლამაზიშვილისეული მამული დაუმტკიცა. სოფელი ბეწენწურები გვიანდელ შუა საუკუნეებში ძირითადად სახასო საკუთრებად განიხილებოდა. ამავე პერიოდის სამხრეთ ტერიტორიის დაყოფით ომიანობის დროს სოფლიდან გამოყვანილი ლაშქარი რუსთველი ეპისკოპისის დროშის ქვეშ უნდა მდგარიყო. მოგვიანებით ბეწენწურები თიანეთის მაზრაში შედიოდა.

დემოგრაფია
2014 წლის აღწერის მონაცემებით სოფელში ცხოვრობს 9 ადამიანი.
ალის-სპრინგსის საბჭო

ალის-სპრინგსი — საბჭო ავსტრალიაში. მიეკუთვნება ალის-სპრინგსის რეგიონს. ადმინისტრაციული ცენტრია ქალაქი ალის-სპრინგსი. 2006 წლის მონაცემებით მისი მოსახლეობა შეადგენს 28,328 ადამიანს, ფართობი 320.00 კმ²-ს. ალის-სპრინგსი 1,498 კილომეტრითაა დაცილებული შტატის ადმინისტრაციულ ცენტრ დარვინის. საბჭოს ესაზღვრება მაკდონელის საგრაფო. საბჭოს მერია დანიელ რიანი.
არნემ-ლენდი

არნემ-ლენდი — რეგიონი ჩრდილოეთ ტერიტორიაში. არნემ-ლენდი ფართობით სხვა რეგიონებთან ყველაზე პატარაა, მისი ფართობი შეადგენს 9700 კმ²-ს, მოსახლეობა კი 2007 წლის მიხედვით 16 230 კაცია. არნემ-ლენდის ესაზღვრება შტატის ორი რეგიონი: დარვინი და კათრინი.

არნემ-ლენდის რეგიონი გაშენებულია კარპენტარიის ყურის, ტიმორის ზღვის და არაფურის ზღვის ნაპირებზე. აქ მდებარეობს იუნესკოს მსოფლიო მემკვიდრეობის ძეგლი კაკადუს ეროვნული პარკი. პარკს 1 980 400 ჰა ტერიტორია უკავია.
ბარკლის პლატო

ბარკლის პლატო — ჩრდილოეთი ტერიტორიის ხუთ რეგიონს შორის ერთ-ერთი. ფართობით მესამე რეგიონია შტატში და ის შეადგენს 283,648 კმ²-ს. შტატის ტერიტორიის 21%.

რეგიონის მოსახლეობა 2007 წლის მიხედვით შეადგენს 6 330 ადამიანს. ესაზღვრება შტატის ორი რეგიონი: ცენტრალური ავსტრალია და კათრინი. ასევე ესაზღვრება კუინზლენდის შტატი.

რეგიონის ტერიტორიის ძირითადი ნაწილი პლატოა, მისი საშუალო სიმაღლე შეადგენს 300 მეტრს. მიედინება მდინარე გეორგინა. ბარკლის პლატოს ტერიტორიაზე მდებარეობს ტარაბოლის ტბა.
ტორე კახა მადრიდი

ტორე კახა მადრიდი ( -- კახა მადრიდის კოშკი), ცათამბჯენი მადრიდის, ესპანეთი, ოთხი კოშკის ბიზნეს უბანში. 250 მ სიმაღლითა და 45 სართულით ის უმაღლესი შენობაა ბიზნეს კომპლექსის ოთხ შენობათაგან და უმაღლესი ცათამბჯენია მადრიდში.

ლორდი ფოსტერის პროექტით აგებული შენობა თავდაპირველად ცნობილი იყო, როგორც "ტორე რაპსოლი" და ნავთობისა და გაზის კომპანიის შტაბ-ბინის დანიშნულება უნდა შეესრულებინა. თუმცა მშენებლობის პერიოდში რაპსოლმა შეცვალა საკუთარი მომავალი შტაბ-ბინის მდებარეობა და შენობა 2007 წლის აგვისტოში საფინანსო კომპანია კახა მადრიდს მიყიდა €815 მილიონად.

შენობის მშენებლობა განახორციელა ერთობლივმა კომპანიამ "დრაგადოს და ფომენტო დე კონსტრუქციონეს ი კონტრატას".
გრინვიჩის მერიდიანი

გრინვიჩის მერიდიანი, ნულოვანი მერიდიანი — დედამიწის გრძედის ათვლის ნულოვანი მერიდიანი, რომელიც გადის გრინვიჩზე, იქ, სადაც ძველი გრინვიჩის ობსერვატორია მდებარეობს. გრინვიჩს მერიდიანი ნულოვანი ზოლის შუა მერიდიანია, მისგან იწყებენ გეოგრაფიულ გრძედების ათვლას. გრინვიჩის მერიდიანის ადგილობრივ საშუალო მზისიერ დროს (ე. წ. მსოფლიო დროს) ფართოდ იყენებენ ატსრონომიაში.

შემოღებულია 1851 წელს. გრინვიჩის მერიდიანი გადის გაერთიანებული სამეფოს ქალაქ ლონდონზე.
მიხაი იშტვანოვიჩი

მიხაი იშტვანოვიჩი (- ს.ს.) — უნგრელ-რუმინელი სტამბის ოსტატი, ვახტანგ -ის სტამბის ერთ-ერთი გამმართავი. მას საქართველოში „უნგროვლახელს“, „სტეფანეს შვილს“ უწოდებდნენ. ის წარმოშობით ტრანსილვანიიდან, „არდიალიდან იყო და ეკუთვნოდა ვლახელი გლეხების იმ მრავალრიცხოვან წრეს, რომელიც ყმად ედგა უნგრელ მებატონეებს. მათ კარზე მყოფი ვლახელ ყმათა სახელები კი გაუნგრულებას განიცდიდა.“ სტამბის მოსაწყობად იშტვანოვიჩი საქართველოში რუმინეთიდან ანთიმოზ ივერიელმა ვახტანგ -ის თხოვნით გამოგზავნა. ის საქართველოში 1707 წელს უნდა წამოსულიყო. 1709 წელს გამოცემულ სახარებისა და სხვა წიგნების ანდერძებში ნათქვამია, რომ ვახტანგმა „მიიღო სტამბა ვლახეთით“. თვით ვახტანგი თავის ანდერძში, რომელიც ჩვენამდე მოღწეულ ყველა გამოცემას ახლავს, ამბობს: „მოვიყვანე მესტამბე ვლახეთით და გავაკეთე სტამბა“. მიხაი იშტვანოვიჩი 1709 წლის სახარების ანდერძში ასე ახასიათებს თავის ღვაწლს სტამბის მოწყობის საქმეში: „ხოლო ყოველივე საქმენი, რაოდენნი იხილვებიან-ასონი, ორღანონი და ყოველნი სახმარნი სტამბისა, დაწყებით სრულყოფამდი, მოქმედი და წინამძღოლი მე ვარ, უნდო მონა თქვენი“.
გოჯიაანები

გოჯიაანები — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში (ახალსოფლის ადმინისტრაციული ერთეული).

მდებარეობს თიანეთის ქვაბულში, მდინარე ივრის მარცხენა ნაპირზე, ზღვის დონიდან 1140 მეტრზე. თიანეთიდან დაშორებულია 4 კილომეტრით.

სოფლის ჩრდილოეთით დგას გვიანდელი შუა საუკუნეების ყველაწმინდის დარბაზული ეკლესია. სოფლის ზემოთ, ნასოფლარ იხინჭის ტერიტორიაზე დგას გვიანი შუა საუკუნეების მთავარანგელოზთა დარბაზული ეკლესია.

დემოგრაფია
2014 წლის აღწერის მონაცემებით სოფელში ცხოვრობს 70 ადამიანი.
გორანა (თიანეთის მუნიციპალიტეტი)

გორანა — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, სიმონიანთხევის თემში. მდებარეობს ერწოს ქვაბულის ჩრდილო-დასავლეთ კიდეზე, მდინარე აძეძის ზემო აუზში, ზღვის დონიდან 1100 მეტრზე. თიანეთიდან დაშორებულია 28 კილომეტრით.

სოფლის დასავლეთით დგას გვიანდელი შუა საუკუნეების 4 დარბაზული ეკლესია და ამავე პერიოდის პატარა კოშკი.

ისტორია
გორანაზე გადიოდა იმ სავაჭრო გზის ერთ-ერთი განშტოება, რომელიც ქართლს აკავშირებდა კავკასიის ალბანეთსა და სომხეთთან. გორანა, საუკუნის მიწურულს საბუთის მიხედვით, საეპისკოპოსო სოფელია, რომელსაც საეპისკოპოსოს სასარგებლოდაც მართებს „შედგომა“ (სტუმრისა თუ მოხელის მიღება და გამასპინძლება) — 10 დრამა და 5 კაბიწი (კოდი) ქრთილი. 1447 წელს გიორგი -მ სვეტიცხოვლის სენიორიას განუახლა მამულები და მათი შეუვალობა, მ.შ. იყო გორანაც. 1579 წელს ალექსანდრე -მ სვეტიცხოველს მისცა მამულების მფლობელობის განახლების წიგნი, რომელშიც მოხსენიებულია გორანაც. 1722 წელს კახეთის მეფე კონსტანტინე -მ გორანა, სოფელ თოლენჯთან ერთად ერთგულ ყმას — ალიყულიბეგ გარაყანიძეს უბოძა. საუკუნის ნახევარში გორანაში ხევსურეთიდან გადმოსულან ძმები ჭინჭარაულები: თოთია, იდუკა და ფარეშა, რომლებმაც საფუძველი დაუდეს გვარებს: თოთიაური, იდუკაშვილი, ფარეშიშვილი. სოფლის ძირითადი ადგილის მკვიდრები არიან „კახები“, არიან მთიდან ჩამოსახლებულებიც, უმეტესად გუდამაყრელები.

დემოგრაფია
2014 წლის აღწერის მონაცემებით სოფელში ცხოვრობს 169 ადამიანი.

}
გუდანელები

გუდანელები — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ღულელების ადმინისტრაციულ ერთეულში.

მდებარეობს ერწოს ქვაბულში, მდინარე აძეძის (ივრის მარჯვენა შენაკადი) მარჯვენა მხარეს, ზღვის დონიდან 1040 მეტრზე. თიანეთიდან დაშორებულია 29 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 50 ადამიანი.
დევენაანთხევი

დევენაანთხევი — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში (ადმინისტრაციული ერთეული ხევსურთსოფელი).

მდებარეობს ერწოს ქვაბულში, თბილისი-თიანეთის საავტომობილო გზაზე, ზღვის დონიდან 1080 მეტრზე. თიანეთიდან დაშორებულია 24 კილომეტრით.

ისტორია
სოფელი ზოგიერთ წყაროში დევენაანთკარადაც იხსენიება. მან ეს სახელწოდება აქ მოსახლე გვარის მიხედვით მიიღო (დევნაშვილები მოიხსენიებიან საუკუნის პირველ მეოთხედში ერწოს მოსახლეობის აღწერაში). მნიშვნელოვან გზაზე მდებარეობამ ადრევე შეუწყო ხელი ამ ტერიტორიაზე ადამიანთა სამოსახლოს გაჩენას, რასაც ჟალეთის მხარის დაწინაურებასთან ერთად უნდა ჩაჰყროდა საფუძველი. ადრეულ ქრისტიანულ პერიოდში ერწოს ქვაბულის რიგ დასახლებულ პუნქტებთან ერთად ეს სოფელიც ქრისტიანული რელიგიისა და კულტურის საყრდენად იქცა როგორც საქართველოს მთიანეთში, ისე კახეთის სიღრმეში შესაღწევად. ამაზე მიგვანიშნებს სოფელში შემორჩენილი ძველი ეკლესია-სალოცავები.

დევენაანთხევის მარცხენა ფერდობზე მდებარეობს ძველი ეკლესია. მისი საკურთხეველი სწორკუთხაა, შემორჩენილია რიყის ქვით და დუღაბით ნაგები აღმოსავლეთ და ჩრდილოეთ კედლები. აღმოსავლეთ კედელში დატანებულია სარკმელი, ხოლო სამხრეთ და ჩრდილოეთ კედლის კუთხეებში თითო ნიშია. – საუკუნეებში დევენაანთხევის ადგილმამული, ერწოს დიდ ნაწილთან ერთად სვეტიცხოვლის საკუთრებად განიხილებოდა, ხოლო საუკუნიდან იგი უფრო კახეთის მეფეთა სახასო საკუთრებად გადაიქცა და მას მეფის მოხელეები მართავდნენ. ამავე დროიდან უნდა ხდებოდეს სოფლის მოსახლეობის შევსება ქართველი მთიელებით, თუმცა ეს პროცესი – საუკუნეებშიც გრძელდებოდა. საუკუნიდან სახასო საკუთრებასთან ერთად ჩნდება სათავადო საკუთრებაც. იმდროინდელი სამხედრო-ტერიტორიული დაყოფით, სოფელი რუსთაველი ეპისკოპოსის სადროშოში შედიოდა, როგორც „სხვა ერწონი სრულად კომლნი და სახლისა შემძლე მეომარნი“. საუკუნიდან დევენაანთხევში აქტიურად სახლდებოდნენ ხევსურები. სოფელში მისდევდნენ მესაქონლეობასა და მემინდვრეობას. საბჭოთა პერიოდში სოფელი ერწოს მეხორცეობა-მერძევეობის მეურნეობაში იყო გაერთიანებული. ამჟამად მცირე, ინდივიდუალური მეურნეობებია.
დემოგრაფია
2014 წლის აღწერის მონაცემებით სოფელში ცხოვრობს 132 ადამიანი.
დორეულები

დორეულები — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ნაქალაქარის თემში.

მდებარეობს ერწოს ქვაბულის სამხრეთ-აღმოსავლეთ ნაწილში, მდინარე აძეძის (ივრის მარჯვენა შენაკადი) ნაპირზე, ზღვის დონიდან 940 მეტრზე. თიანეთიდან დაშორებულია 27 კილომეტრით.

ისტორია
ძველ საბუთებში წიაბეთად, ხოლო შემდეგ ჭუჭულიანთკარადაც იხსენიება. დორეულები სოფელს დაერქვა ქსნის ხეობიდან მოსახლეობის მიგრაციის შემდეგ, საუკუნის დასაწყისში. სოფელი წიაბეთი ჯერ კახეთის სამთავროში შედიოდა, შემდეგ, - საუკუნეებში, სვეტიცხოვლის მონასტრის კუთვნილება იყო, რაც კახეთის სამეფოს წარმოქმნის შემდეგაც არ უნდა შეცვლილიყო.

 საუკუნის დასაწყისში, ერწოზე შაჰ-აბასის შემოსევის დროს, სოფლის მოსახლეობის ნაწილი გაწყდა, ხოლო ნაწილი აიყარა და გადასახლდა. საუკუნის მიწურულსა და საუკუნის დასაწყისისათვის სოფელ წიაბეთის მნიშვნელოვან ნაწილზე თავის გავლენას ავრცელებდნენ ჩოლოყაშვილები, რომლებსაც აქ ყმა-მამული უყიდიათ. გვიანდელი შუა საუკუნეების სამხედრო-ადმინისტრაციული დაყოფით, წიაბეთი შედიოდა კახეთის სამეფოს რუსთველი ეპისკოპოსის სადროშოში, რუსეთთან შეერთების შემდეგ კი — თიანეთის მაზრაში.

სოფლის ჩრდილო-აღმოსავლეთით დგას გვიანდელი შუა საუკუნეების დარბაზული ეკლესია ვანათის ხატი. იგი ძლიერ დაზიანებულია. დორეულების ჩრდილო-დასავლეთით, ადგილ გრძელნაკვეთზე, გათხრილია - საუკუნეების ნამოსახლარი, ხოლო ჩრდილო-აღმოსავლეთით, 1,5 კილომეტრზე მდებარეობს შუა საუკუნეების ნასოფლარი.

დემოგრაფია
2014 წლის აღწერის მონაცემებით სოფელში ცხოვრობს 69 ადამიანი.
კათრინის რეგიონი

კათრინის რეგიონი — ავსტრალიის ჩრდილოეთი ტერიტორიის ხუთ რეგიონს შორის ერთ-ერთი. ფართობით მეორე რეგიონია შტატში და მოიცავს 336 674 კმ²-ს.

მოსახლეობა 2007 წლის მიხედვით შეადგენს 18 646 ადამიანს. კათრინის რეგიონს ესაზღვრება შტატის ყველა რეგიონი: ცენტრალური ავსტრალია, არნემ-ლენდი, ბარკლის პლატო და დარვინის რეგიონი. ასევე ესაზღვრება კუინზლენდისა და დასავლეთ ავსტრალიის შტატები.

კათრინის რეგიონი მდებარეობს კარპენტარიის ყურის და არაფურის ზღვის ნაპირებზე. ტერიტორიის ძირითადი ნაწილი მოქცეულია უდაბნოების ტერიტორიაზე.
ტენანტ-კრიკი

ტენანტ-კრიკი — ქალაქი ავსტრალიაში, მდებარეობს ჩრდილოეთ ავსტრალიაში. ტენანტ-კრიკი არის ჩრდილოეთი ტერიტორიის დასახლებული პუნქტი. 2011 წლის აღწერის მონაცემებით ქალაქის მოსახლეობა შეადგენს 3062 ადამიანს. ტენანტ-კრიკი შტატის ადმინისტრაციულ ცენტრ დარვინიდან დაშორებულია 989 კილომეტრით, ქალაქ ალის-სპრინგსიდან 508 კილომეტრით. გაშენებულია დიდი ქვიშიანი უდაბნოს ტერიტორიაზე. ქალაქში ყველაზე ცხელი თვეები აღრიცხულია იანვარსა და თებერვალში, ხოლო ყველაზე ცივი თვეები ივლისსა და აგვისტოში. ნალექების ყოველწლიური რაოდენობა საკმაოდ დაბალია და უტოლდება 448.9 მმ-ს.
კლემენს ვენცელ ლოთარ მეტერნიხი

კლემენს ვენცელ ლოთარ მეტერნიხი (; დ. 15 მაისი, 1773 — გ. 11 ივნისი, 1859) — ავსტრიელი სახელმწიფო მოღვაწე და დიპლომატი, თავადი.

1806–09 წლებში ელჩად იმყოფებოდა პარიზში. 1809–1821 წლებში ავსტრიის საგარეო საქმეთა მინისტრი და ფაქტობრივად მთავრობის მეთაური იყო. მეტერნიხი მიისწრაფოდა დაებრუნებინა ნაპოლეონის მიერ ავსტრიისათვის წართმეული მიწები. ნაპოლეონის დამარცხების შემდეგ ცდილობდა ინგლის–რუსეთის წინააღმდეგობები ავსტრიის სასარგებლოდ გამოეყენებინა და ხელი შეეშალა ევროპაში რუსეთის შემდგომი ექსპანსიისათვის. დიდი როლი შეასრულა ვენის კონგრესზე. იყო „საღვთო კავშირის“ ერთ-ერთი მთავარი ორგანიზატორი. 1821 წელს ავსტრიის კანცლერი გახდა. 1848 წლის რევოლუციამ დაამხო მეტერნიხის ხელისუფლება, რის შემდეგაც იგი საზღვარგარეთ გაიქცა. 1851 წელს ავსტრიის რევოლუციის შემდეგ ავსტრიაში დაბრუნდა, მაგრამ ქვეყნის პოლიტიკურ ცხოვრებაში აქტიური მონაწილეობა აღარ მიუღია.
ვერხველი

ვერხველი — სოფელი აღმოსავლეთ საქართველოში (მცხეთა-მთიანეთის მხარე), თიანეთის მუნიციპალიტეტში (ზარიძეების ადმინისტრაციული ერთეული).

მდებარეობს ქართლის ქედის აღმოსავლეთ კალთაზე, მდ. ვერხველის (ქუსნოს ზემო დინება; ივრის აუზი) ნაპირას, ზღვის დონიდან 1400 მეტრზე, თიანეთიდან დაშორებულია 10 კილომეტრით.

ისტორია
სოფლის ძველი სახელწოდებებია ბერდოხევი, ბარტახევი. ამ მიდამოებში ვახუშტის დასახელებული აქვს სოფელი ცხვინჯეთი, რომელიც 1772 წელს მოუნახულებია გერმანელ მეცნიერსა და მოგზაურს იოჰან ანტონ გიულდენშტედტს.

სოფლის მიდამოებში შემორჩენილია გვიანდელი შუა საუკუნეების გალავნისა და სხვა ნაგებობების, თავდაცვითი კოშკების და გაგას ციხის ნანგრევები.

დემოგრაფია
2014 წლის აღწერის მონაცემებით სოფელში ცხოვრობს 19 ადამიანი.
ზემო შარახევი

ზემო შარახევი — სოფელი აღმოსავლეთ საქართველოში, თიანეთის მუნიციპალიტეტის ზარიძეების ადმინისტრაციულ ერთეულში (მცხეთა-მთიანეთის მხარე).

მდებარეობს ქართლის ქედის აღმოსავლეთ კალთაზე, მდინარე შარახევის (ფშავის არაგვის მარცხენა შენაკადი) მარცხენა ნაპირას, ზღვის დონიდან 1300 მეტრზე. თიანეთიდან დაშორებულია 17 კილომეტრით. სოფლების — ზემო და ქვემო შარახევის — ძველი საერთო სახელწოდებაა შარახევი. სოფელი საუკუნის ნახევარში დასახლდა ფშაველებით.

დემოგრაფია
2014 წლის აღწერის მონაცემებით სოფელში მუდმივი მოსახლეობა არაა.
ზენამხარი

ზენამხარი (ყოფილი ბეჟაანთკარი) — სოფელი აღმოსავლეთ საქართველოში, თიანეთის მუნიციპალიტეტის ზარიძეების ადმინისტრაციულ ერთეულში (მცხეთა-მთიანეთის მხარე).

მდებარეობს ქართლის ქედის აღმოსავლეთ კალთაზე, მდინარე ვერხველის (ივრის აუზი) მარჯვენა ნაპირას, ზღვის დონიდან 1600 მ-ზე, თიანეთიდან 14 კმ-ში. აქვს მაღალმთიანი დასახლების სტატუსი.

 საუკუნეში ზენამხარში დასახლებული იყვნენ მთიელი მიგრანტები — ფშავლები და ხევსურები, რომელთაც თავიანთი პირველსაცხოვრისიდან საკულტო ობიექტები გადმოჰქონდათ. ზენამხრის ყველაზე ყმამრავალი სალოცავი იყო ხმალას ნიში, რომელიც სისაურთ თემის ხევსურების მფარველად ითვლებოდა.

დემოგრაფია
2014 წლის აღწერით სოფელში მუდმივი მოსახლეობა არ არის.
თოლენჯი

თოლენჯი — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში სიმონიანთხევის თემში. მდებარეობს ერწოს ქვაბულის ჩრდილოეთ ნაწილში, ზღვის დონიდან 1120 მეტრზე. თიანეთიდან დაშორებულია 29 კილომეტრით.

მოხსენიებულია საუკუნის გარეჯის ისტორიულ დოკუმენტში.

ისტორია
წყაროებში მოიხსენიება თორენჯის სახელწოდებით. თოლენჯისგან არის ნაწარმოები საკუთარი სახელი დოლენჯი და გვარები: დოლენჯიშვილი, თოლენჯიშვილი. თოლენჯი მნიშვნელოვან პუნქტთაგანი იყო იმ სავაჭრო გზის ერთ-ერთ განშტოებაზე, რომელიც ქართლს კავკასიის ალბანეთსა და სომხეთთან აკავშირებდა. საუკუნეში თოლენჯი საკათალიკოსო სოფელი იყო და სვეტიცხოვლის სასარგებლოდ გარკვეული გამოსაღები ეკისრებოდა. ალექსანდრე -მ 1579 წელს სვეტიცხოველს განუახლა თოლენჯზე მფლობელობა. მეფე კონსტანტინე -მ (1722-1732 წლები) ალიყულიბეგ გარაყანიძეს სოფელ თოლენჯში 8 გლეხი (ბესალაშვილები და პეტრიაშვილები) უბოძა.

დემოგრაფია
2014 წლის აღწერის მონაცემებით სოფელში ცხოვრობს 208 ადამიანი.
თოხოლჩა

თოხოლჩა — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ღულელების თემში. მდებარეობს ერწოს ქვაბულის სამხრეთ ნაწილში, მდინარე თრანულის (ივრის აუზი) მარცხენა ნაპირზე, ზღვის დონიდან 1110 მეტრზე. თიანეთიდან დაშორებულია 34 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 22 ადამიანი.